**ORGANIZACIJA RADA OŠ FAŽANA ZA ŠKOLSKU GODINU 2020.-21. PREMA EPIDEMIJOLOŠKIM MJERAMA HZZJZ**

Ove epidemiološke mjere vrijede za učenike Osnovne škole Fažana za vrijeme nastave u školi od 1.rujna 2020. godine. Mjere su izrađene prema uputama Hrvatskog zavoda za javno zdravstvo.

**OBVEZE RODITELJA I UČENIKA PRIJE DOLASKA U ŠKOLU**

Roditelji/skrbnici imaju obvezu izmjeriti tjelesnu temperaturu djetetu svaki dan prije dolaska u školu. U slučaju povišene temperature ne smiju dijete u školu već se javljaju telefonom ravnatelju škole i izabranom liječniku obiteljske medicine radi odluke o testiranju i liječenju djeteta. Učenici viših razreda mogu sami izmjeriti temperaturu.

Vrijednost izmjerene temperature prije dolaska u školu roditelj/učenik je dužan upisati u posebnu bilježnicu i pokazati je učitelju/ici na ulasku u školu.

Osigurati djetetu 1 paketić papirnatih maramica za nos i staviti ka u torbu.

**DOLAZAK UČENIKA I RODITELJA U ŠKOLU**

Djeca u školu dolaze sama, organiziranim prijevozom ili u pratnji roditelja na načina kako bi dolazili da nema epidemije.

U školu je iznimno dozvoljen ulazak samo jednog roditelja u pratnji učenika 1. razreda ili djetetu s teškoćama u razvoju koji nema osiguranu podršku pomoćnika u nastavi i ne može samo ući u školu. Roditelj koji ulazi u školu dužan je držati razmak od 1,5 m u odnosu na druge učenike/djelatnike škole i u školu obvezno ulaziti s maskom.

Dijete u školu ne smije dovoditi roditelj koji ima simptome respiratorne bolesti ( povišena tjelesna temperatura, poteškoće u disanju, kašalj, poremećaj osjeta njuha i okusa, grlobolje, proljev i povraćanje), ako ima izrečenu mjeru samoizolacije ili ako je dijete zaraženo s COVID-19 ne smije dolaziti u školu. Ako iste simptome ili mjeru samoizolacije ima dijete/učenik ili ako je zaraženo virusom COVID-19 ne smije dolaziti u školu.

Roditelji/skrbnici koji dovode i odvode djecu to čine na načina da ne ulaze u školu, ili ako je to neophodno iz opravdanih razloga ili je roditelj učenika 1. razreda ili je roditelj s teškoćama u razvoju, već dolaze do ulaza u školsko dvorište pri čemu zadržavaju distancu od 1.5 metara u odnosu na druge roditelje skrbnike i djecu. Roditelji i djeca iz istog kućanstva ne moraju držati distancu.

Učenik dolazi i odlazi iz škole sa školskom torbom te svoju opremu i pribor ne dijeli s drugim učenicima.

U školu učenici ulaze prema unaprijed utvrđenom rasporedu po razredima i to samo u vrijeme koje je utvrđeno za ulazak njihovog razreda. Ulazak učenika u školu nadziru dežurni učitelji. Dijete se odmah nakon ulaska upućuje prema razredu gdje ga čeka sredstvo za dezinfekciju ruku, a sve nadzire učiteljica ili učitelj.

Kad svi učenici uđu u svoj razredni odjel započinje sat.

**ORGANIZACIJA ULASKA UČENIKA U ŠKOLSKU ZGRADU**

Učenici nižih razrednih odjela ulaze u školu kroz glavni ulaz, a učenici viših razrednih odjela ulaze kroz ulaz sportske dvorane.

U 8:00 sati u školsku zgradu ulaze učenici putnici iz smjera Valbandon.

U 8:05 sati ulaze u školsku zgradu učenici koji žive u Fažani.

U 8:10 sati ulaze u školsku zgradu učenici koji žive u Preoju, Betigi, Barbarigi i Batvačima.

Nastava počinje u 8:15 sati, a završava u 14.05 sati.

**ORGANIZACIJA PRIJEVOZA UČENIKA**

Prijevoz učenika Pulaprometom definirao je Pulapromet d.o.o i primjenjivati će se od 6.09.2020.

**DOLAZAK UČENIKA U ŠKOLU PRIJEVOZOM PULAPROMETA d.o.o**

**7:55 (iz smjera Šurida-Valbandon)**

8:05 (Peroj)

**PRIJEVOZ ŠKOLSKIM KOMBIJEM**

**Napomena: Ove školske godine kombi vozi učenike na relaciji: Batvači-Betiga-Barbariga**

**RASPORED VOŽNJE KOMBIJEM**

|  |  |  |  |  |  |
| --- | --- | --- | --- | --- | --- |
| POLAZAK | FAŽANA | BARBARIGA | BETIGA | BATVAČI | FAŽANA |
|  | 7:00 | 7:20 | 7:30 | 7:40 | 8:05 |

|  |  |  |  |  |
| --- | --- | --- | --- | --- |
| POVRATAK | FAŽANA | BATVAČI | BETIGA | BARBARIGA |
| POSLIJE 5. SATA | 12:30 | 12:55 | 13:10 | 13:20 |
| POSLIJE 7. SATA | 14:10 | 14:35 | 14:50 | 15:00 |

**BORAVAK UČENIKA U ŠKOLI**

Djeca bi trebala što je moguće više držati distancu (fizičku udaljenost) od druge djece i odraslih (preporučeno 1,5 m).

Tijekom boravka u školi učenik isključivo boravi u svojoj odgojno-obrazovnoj skupini (razredu) i ne miješa se s drugom djecom iz drugih odgojno-obrazovnih skupina.

**RASPORED UČIONICA UČENIKA**

|  |  |
| --- | --- |
| RAZREDNI  ODJEL | PRIZEMLJE  I.KAT |
| 1.A | I.KAT –STARA ŠKOLA |
| 1.B | PRIZEMLJE NOVE ŠKOLE-NOVA UČIONICA |
| 2.A | I.KAT –STARA ŠKOLA |
| 2.B | PRIZEMLJE STARE ŠKOLE |
| 3.A | PRIZEMLJE NOVE ŠKOLE |
| 4.A | PRIZEMLJE NOVE ŠKOLE |
| 4.B | PRIZEMLJE STARE ŠKOLE |
| 5.A | UČIONICA HJ |
| 5.B | UČIONICA MAT |
| 6.A | UČIONICA - PROŠLOGODIŠNJEG 4.B |
| 6.B | UČIONICA LK |
| 7.A | UČIONICA EJ |
| 7.B | UČIONICA GK |
| 8.A | UČIONICA TK |
| 8.B | UČIONICA B/K |

Učenik prostoriju u kojoj boravi njegova odgojno-obrazovna skupina može napustiti samo u slučaju odlaska na toalet, pranje ruku ili izlaska u dvorište škole radi aktivnosti na otvorenom i to isključivo na način da se ne miješa s drugom djecom iz drugih razreda.

Prilikom prolaska kroz zajedničke prostorije (hodnik, sanitarni čvor, dvorana) učenici ne smiju dodirivati površine ili predmete i moraju se kretati kraćim putem.

Učenici moraju prati ruke prije konzumiranja hrane, nakon dolaska izvana i nakon korištenja toaleta.

**Napomena:**

**Izlazak iz učionica kontroliraju učitelji pritom pazeći da se učenici ne okupljaju i da se prilikom odlaska u sanitarni čvor ne stvori nepotreban red čekanja. Učenici odlaze u sanitarni čvor prema potrebi, a pritom obavještavaju učitelja.**

**Učenike treba poticati da kada kašlju i kišu prekriju usta i nos laktom ili papirnatom maramicom.**

**Treba redovito podsjećati učenike da rukama ne dodiruju, nosu, oči i usta.**

Učenici ne smiju dijelit školski pribor, čaše, boce vode ili soka, te ne smiju uzimati tuđe stvari, a niti ih dodirivati.

Djeca užinu konzumiraju unutar razrednog odjela.

**Napomena:**

**Marenda za sve učenike traje od 9.55-10.10 sati.**

**Suhi obrok biti će im dostavljen u učionicu zamotan aluminijskom folijom.**

**Učenici marendaju za stolom. Nakon obroka sami bacaju u koš za smeće aluminijsku foliju ili ubrus nad kojim su marendali vodeći računa da im klupa uvijek bude uredna.**

**Kuhani obroci se trenutno neće pripremati.**

**ORGANIZACIJA NASTAVE U ŠKOLI**

Nastava u školi organizirana je za sve učenike od 1. do 8. razreda u jutarnjoj smjeni.

Svi učenici dužni su pogađati nastavu.

Tijekom nastave učenici jedne obrazovne skupine ne miješaju se s učenicima druge obrazovne skupine.

**Napomena:**

**Kako se obrazovne skupine ne bi miješale nastava iz nekih predmeta organizirana je online.**

**Islamski vjeronauk,**

**Pravoslavni vjeronauk,**

**Dopunska nastava, dodatna nastava i izvannastavne aktivnosti za više razrede,**

**Informatika 2ab kao kombinirani razred imati će nastavu na slijedeći način:**

**2.a razred imati će informatiku u razredu 2 sata tjedno 1. i 3. tjedan u mjesecu, dok će 2. i 4. tjedan imati online nastavu prema rasporedu sati**

**2.b imati će informatiku u razredu 2 sata tjedno 2. i 4. tjedan u mjesecu, dok će 1. i 3. tjedan imati online nastavu prema rasporedu sati**

U razrednoj nastavi s učenicima boravi njihova učiteljica razredne nastave i učitelji predmetne nastave.

**Napomena:**

**Svi učitelji dužni su nositi maske.**

Nastava informatike provoditi će se unutar razrednog odjela na način da će se prijenosna računala donositi u učionicu.

**Napomena:**

**Prije uporabe prijenosna računala za nastavu biti će dezinficirana.**

U predmetnoj nastavi s učenicima borave predmetni učitelji.

**Napomena:**

**Svi učitelji i učenici dužni su nositi maske jer škola ne može osigurati 1,5 m razmaka među učenicima. Razredni odjeli imaju od 20 do 24 učenika.**

**Učitelji predmetne nastave napuštaju učionicu u trenutku ulaska drugog profesora u razred. Učenici niti u jednom trenutku neće biti bez nadzora.**

Nastava TZK-a odvijati će se kad je moguće u vanjski prostorima škole, a kada ne bude moguće zbog vremenskih uvjeta održavati će se u sportskoj dvorani.

**Napomena:**

**Učiteljica TZK-a dolazi po učenike u razredni odjel i vodi ih kroz školu u dvoranu ili u vanjski prostor. Pritom vodi računa da se učenici ne susretnu sa ostalim učenicima.**

**Odmori učenika organizirani su u isto vrijeme. Učenici ne napuštaju učionicu ukoliko za time ne postoji potreba. Učenici se kreću izvan učionice samo ako je nužno.**

Nastava informatike održavati će se u učionici informatike.

**Napomena:**

**Svaki razredni odjel ima blok sat. Prije ulaska drugog razrednog odjela na nastavu spremačice će dezinficirati stolna računala i radne površine.**

**Za vrije trajanja epidemije COVID-19 ne organizira se ekskurzija učenika, izvanučionička nastava, posjeti i ostalo.**

**POSTUPANJE U SLUČAJU SUMJE U ZARAZU DO DJETETA**

Kod pojave znakova bolesti koja upućuje na zarazu COVID-19 (povišena tjelesna temperatura-pod pazuhom 37,2 , simptomi respiratornih bolesti-kašalj, poteškoće u disanju, grlobolja, poremećaj osjeta njuha i okusa i gastrointestinalne smetnje, proljev, povraćanje i bol u trbuhu) dijete/učenik ostaje kod kuće i javlja se najprije telefonom izabranom liječniku obiteljske medicine koji odlučuje o testiranju. O tome roditelj mora obavijestiti školu.

Ako djeca razviju simptome COVID-19 tijekom boravka u ustanovi učitelj odmah obavještava roditelje koji i najkraćem mogućem roku trebaju doći po dijete.

**Napomena:**

**Do dolaska roditelja dijete će biti izolirano u prostoru koji se nalazi na prvom katu škole do ureda ravnatelja. Odmah po utvrđivanju simptoma djetetu ćemo osigurati masku za lice, a učitelju koji prati dijete do prostorije za izolaciju i boravi s njime osigurati masku i jednokratnu pregaču. U trenutku kad učitelj napusti zbog navedenog svoj razredni odjel njega privremeno zamjenjuje stručna služba škole Po odlasku djeteta dezinficirati ćemo prostoriju u kojoj je dijete bilo izolirano.**

Ravnatelj školskom nadležnom epidemiologu/školskom liječniku javlja svako grupiranje osoba sa sumnjom u COVID-19 i svaku pojedinačnu infekciju koju roditelj ili djelatnik moraju najhitnije prijaviti ravnatelju.

Kod pojedinačnog slučaja pojave simptoma koji mogu upućivati na zarazu COVID-19, razredni odjel u pravili nastavlja sa radom, dok se kod prijavljenog grupiranja osoba sa znakovima bolesti postupa sukladno mišljenju liječnika.

Kad se kod djeteta/učenika utvrdi zaraza COVID-19, postupa se sukladno Odluci nadležnog epidemiologa. Za sve osobe kod kojih se utvrdi da su bile u bliskom kontaktu sa zaraženom osobom u vrijeme kad je osoba mogla biti zarazna izriče se mjera izolacije.

**ODLAZAK IZ ŠKOLE**

Odlazak učenika iz škole odvija se prema utvrđenome protokolu za izlazak svakog pojedinog razreda i to na način da ne dolazi do kontakta između djece različitih razreda.

**Napomena:**

**Izlazak učenika iz škole nadgleda učiteljica koja s njima održava zadnji školski sat, te vodi brigu o održavanju distance i pridržavanju svih ostalih mjera kod izlaska učenika iz škole.**

**PRIJEVOZ UČENIKA**

Učenici koji na nastavu dolaze organiziranim prijevozom dužni su se u autobusu pridržavati mjera propisanih za javni prijevoz.

Učenici su kod ulaska u autobus, tijekom vožnje i kod izlaska autobusa dužni održavati fizičku distancu i nositi masku.

Učenici se tijekom vožnje organiziranim prijevozom grupiraju prema razrednim odjelima na način da se izbjegava miješanje učenika različitih razrednih odjela.

**ČIŠĆENJE PROSTORA**

Spremačica iz jutarnje smjene prva ulazi u ustanovu. Zadnja osoba koja izlazi je spremačica koja dezinficira sve korištene površine.

Prostorije provjetrava dežurni učenik za vrijeme odmora.

Spremačice redovito brišu kvake, ručke na prozorima, radne površine tipkovnice, tipke vodokotlića, prekidače za struju.

Čišćenje se provodi kada djeca napuste školsku zgradu, dok će se sanitarni čvorovi pojačano čistiti.

Ravnateljica:

Marijana Starčić, prof.